sagorsarker/bangla-wikipedia huggingface dataset:
১৯৯৯ ক্রিকেট বিশ্বকাপ ফাইনাল

১৯৯৯ ক্রিকেট বিশ্বকাপ ফাইনাল খেলাটি আইসিসি’র পরিচালনায় লন্ডনের লর্ড’স ক্রিকেট গ্রাউন্ডে ২০ জুন, ১৯৯৯ তারিখে অনুষ্ঠিত হয়। এরফলে চতুর্থবারের মতো লর্ড’স ফাইনাল খেলা আয়োজনের গৌরব লাভ করে। এর পূর্বে ১৯৭৫, ১৯৭৯ ও ১৯৮৩ সালের ফাইনাল খেলা এখানে অনুষ্ঠিত হয়েছিল। স্টিভ ওয়াহ’র নেতৃত্বাধীন অস্ট্রেলিয়া ক্রিকেট দল একচেটিয়া ফাইনালে ৮ উইকেটের বিশাল ব্যবধানে শীর্ষস্থানীয় পাকিস্তান দলকে পরাভূত করে দ্বিতীয়বারের মতো বিশ্বকাপ ক্রিকেট প্রতিযোগিতার শিরোপা লাভ করে। এ প্রতিযোগিতায় জয়ের মাধ্যমে অস্ট্রেলিয়া দল বিশ্বকাপে তাদের একযুগের আধিপত্যবাদের সূচনা ঘটে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার। গুজব রটেছিল যে, এ খেলায় অর্থের বিনিময়ে ফলাফল নির্ধারিত হয়েছে।
পাকিস্তান টসে জয়লাভ করে ব্যাটিংয়ের সিদ্ধান্ত নেয়। কিন্তু চমকৎকার বোলিং উপযোগী পিচে অস্ট্রেলিয়া মাত্র ১৩২ রানে পাকিস্তানকে বেঁধে ফেলে। পাকিস্তানের কোন জুটিই উল্লেখযোগ্য রান করতে সক্ষমতা দেখাননি। শীর্ষস্থানীয় বোলার শেন ওয়ার্ন ৯ ওভারে মাত্র ৩৩ রান প্রদান করে ৪ উইকেট দখল করেন। অ্যাডাম গিলক্রিস্টের কার্যকারী অর্ধ-শতক এবং মার্ক ওয়াহ, রিকি পন্টিং ও ড্যারেন লেহম্যানের যোগ্য সহযোগিতায় অস্ট্রেলিয়া মাত্র ২০ ওভারে লক্ষ্যে পৌঁছায় ও ৮ উইকেটের ব্যবধানে পরাজিত করে।
তুলনামূলক ধর্মতত্ত্ব

তুলনামূলক ধর্মতত্ত্ব হলো ধর্ম নিয়ে গবেষণার বিভিন্ন শাখার অন্যতম শাখা। এটা পৃথিবীর ধর্মগুলোর বিভিন্ন আইন-কানুন ও বিধি-বিধানের তুলনামূলক আলোচনা করে। তুলনামূলক ধর্মতত্ত্ব নিয়ে আলোচনা ব্যক্তিকে বিভিন্ন ধর্মের অভ্যন্তরীণ মৌলিক দর্শন যথা নৈতিকতা, অধিবিদ্যা ও চিরমুক্তির ধারণা সম্পর্কে গভীর জ্ঞান দান করে। এটা সম্পর্কে গভীর জ্ঞান একজন মানুষকে আধ্যাত্মিকতা, ধর্ম ও বিশ্বাস সম্পর্কে গভীর জ্ঞান দান করে।
চার্লস জোশেস অ্যাডামস এর মতানুসারে, বিশ্ব ধর্মগুলোর বিভাজনের ক্ষেত্রে পৃথিবীর ভৌগোলিক বিভাজনের রয়েছে একটি লক্ষ্যণীয় ভূমিকা 
তুলনামূলক ধর্মতত্ত্বের আলোচনায় ইব্রাহিমীয়/আব্রাহামীয় ধর্ম বলতে [ইহুদি ধর্ম];[খ্রিস্টধর্ম] ও [ইসলাম ধর্ম] এই তিনটি ধর্মকে বোঝায়। উল্লিখিত তিনটি ধর্মেই ইব্রাহিম (আ:) কে তাদের জাতির পিতা মান্য করে এবং ধর্ম ও ইতিহাসের অবিচ্ছেদ্য অংশ বলে মনে করে।
ভারতীয় ধর্ম বলতে ভারতীয় উপমহাদেশে উদ্ভূত বিভিন্ন ধর্মকে বোঝায়। এর ভেতরে রয়েছে হিন্দুধর্ম, বৌদ্ধধর্ম, জৈনধর্ম ও শিখধর্ম।
তাও ধর্ম মূলত পূর্ব এশিয়ার তাও মতবাদ থেকে সৃষ্ট একটি ধর্ম কিংবা ধর্ম-দর্শন। পূর্ব এশিয়ার বিস্তীর্ণ অংশে বৌদ্ধধর্ম অনেকাংশে তাওধর্মে পরিণত হয়েছে।
ফাসিয়াখালি বন্যপ্রাণী অভয়ারণ্য

ফাসিয়াখালি বন্যপ্রাণ অভয়ারণ্য বাংলাদেশের কক্সবাজার জেলায় অবস্থিত একটি বন্যপ্রাণী অভয়ারণ্য। ২০০৭ সালের ১১ এপ্রিল এটি প্রতিষ্ঠিত হয়। ১৩০২.৪৩ হেক্টর জমি নিয়ে এই বন্যপ্রাণী অভয়ারণ্যটি গঠিত।
ফাসিয়াখালি বন্যপ্রাণ অভয়ারণ্যে সাময়িকভাবে বিচরণকারী এশীয় হাতির দেখা পাওয়া যায়।
দুধপুকুরিয়া-ধোপাছড়ি বন্যপ্রাণী অভয়ারণ্য

দুধপুকুরিয়া-ধোপাছড়ি বন্যপ্রাণ অভয়ারণ্য বাংলাদেশের চট্টগ্রাম জেলায় অবস্থিত একটি বন্যপ্রাণী অভয়ারণ্য। ২০১০ সালের ৬ এপ্রিল এটি প্রতিষ্ঠিত হয়। ৪৭১৬.৫৭ হেক্টর জমি নিয়ে এই বন্যপ্রাণী অভয়ারণ্যটি গঠিত।
দুধমুখী বন্যপ্রাণী অভয়ারণ্য

দুধমুখী বন্যপ্রাণ অভয়ারণ্য বাংলাদেশের বাগেরহাট জেলায় অবস্থিত একটি বন্যপ্রাণের অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ১৭০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।
দুধমুখীর বেশিরভাগ এলাকা জলাভূমি দিয়ে গঠিত।
শকুনের নিরাপদ এলাকা-২ তফসিল অনুসারে দুধমুখী বন্যপ্রাণ অভয়ারণ্য শকুনের জন্য নিরাপদ বলে ঘোষিত।
চাঁদপাই বন্যপ্রাণী অভয়ারণ্য

চাঁদপাই বন্যপ্রাণ অভয়ারণ্য বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৫৬০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।
শকুনের নিরাপদ এলাকা-২ তফসিল অনুসারে চাঁদপাই বন্যপ্রাণ অভয়ারণ্য শকুনের জন্য নিরাপদ বলে ঘোষিত।
ঢাংমারী বন্যপ্রাণী অভয়ারণ্য

ঢাংমারী বন্যপ্রাণী অভয়ারণ্য () বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৩৪০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।
শকুনের নিরাপদ এলাকা-২ তফসিল অনুসারে ঢাংমারী বন্যপ্রাণ অভয়ারণ্য শকুনের জন্য নিরাপদ বলে ঘোষিত।
সোনারচর বন্যপ্রাণী অভয়ারণ্য

সোনারচর বন্যপ্রাণ অভয়ারণ্য বা সোনারচর বন্যপ্রাণী অভয়ারণ্য বাংলাদেশের পটুয়াখালী জেলার রাঙ্গাবালী উপজেলায় অবস্থিত একটি বন্যপ্রাণের অভয়ারণ্য। ২০১১ সালের ২৪ ডিসেম্বর এটি প্রতিষ্ঠিত হয়। ২০২৬.৪৮ হেক্টর জমি নিয়ে এই বন্যপ্রাণ অভয়ারণ্যটি গঠিত।
শকুনের নিরাপদ এলাকা-২ তফসিল অনুসারে সোনারচর বন্যপ্রাণ অভয়ারণ্য শকুনের জন্য নিরাপদ বলে ঘোষিত।
ঙ্গাগ-গি-দ্বাং-পো (দোর্জে দ্রাক রিগদ্জিন ছেনপো)

ঙ্গাগ-গি-দ্বাং-পো () (১৫৮০-১৬৩৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।
ঙ্গাগ-গি-দ্বাং-পো ১৫৮০ খ্রিষ্টাব্দে তিব্বতের দ্রা-ফ্যি-ছোস-ল্দিং () বৌদ্ধবিহারে জন্মগ্রহণ করেন। তার পিতা ব্ক্রা-শিস-স্তোব্স-র্গ্যাল () র্ন্যিং-মা ধর্মসম্প্রদায়ের একজন বিখ্যাত গ্তের-স্তোন ছিলেন, যিনি ম্ঙ্গা'-রিস-পান-ছেন-পে-মা-দ্বাং-র্গ্যাল () নামক বিখ্যাত গ্তের-স্তোনের অবতার রূপে চিহ্নিত হয়েছিলেন। ঙ্গাগ-গি-দ্বাং-পোর মাতার নাম ছিল য়িদ-'দ্জিন-দ্বাং-মো ()। জন্মের পর ঙ্গাগ-গি-দ্বাং-পোকে তার পিতা আনুষ্ঠানিকভাবে লেগ্স-ল্দান-র্দো-র্জে নামক বিখ্যাত গ্তের-স্তোনের অবতার রূপে চিহ্নিত করেন এবং তাকে ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেন।
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () (যা সংক্ষেপে র্দো-র্জে-ব্রাগ বৌদ্ধবিহার নামে পরিচিত) প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পরবর্তীকালে এই বিহার র্ন্যিং-মা ধর্মসম্প্রদায়ের ছয়টি প্রধান বিহারের অন্যতম একটি বলে গণ্য হয়।
ঙ্গাগ-গি-দ্বাং-পোর উল্লেখযোগ্য ছাত্র ছিলেন ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু (),পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যাল-ম্ত্শো, ব্ক্রা-শিস-র্নাম-র্গ্যাল () নামক তৃতীয় ক্লোং-ছেন (), জুর-ছেন-ছোস-দ্ব্যিংস-রাং-গ্রোল () প্রভৃতি। পরবর্তীকালে পঞ্চম দলাই লামা তার জীবনী রচনা করেন এবং ব্যাং-গ্তের () বা উত্তর দিকের সম্পদ তিব্বতের নতুন সরকারের পৃষ্ঠপোষকতা লাভ করে।
হাক (ফুটবলার)

গিভানিল্ডো ভিয়েরা ডি সুজা (জন্ম: ২৫ জুলাই, ১৯৮৬) জন্মগ্রহণকারী ব্রাজিলীয় পেশাদার ফুটবল খেলোয়াড়। তবে বিশ্ব ফুটবল অঙ্গনে হাল্ক () নামেই তিনি সমধিক পরিচিত। উইঙ্গার হিসেবে ব্রাজিল জাতীয় ফুটবল দলে খেলার পাশাপাশি জেনিত সেন্ট পিটর্সবার্গ দলের হয়েও খেলছেন।
২০০৯ সালে আন্তর্জাতিক ফুটবলে অভিষিক্ত হন হাল্ক। ২০১২ সালের গ্রীষ্মকালীন অলিম্পিকে ব্রাজিলের অনূর্ধ্ব-২৩ ফুটবল দলে খেলেন যেখানে তিনি বয়স অতিরিক্ত তিনজন খেলোয়াড়ের একজন ছিলেন।
স্যালভাদরে ভিতোরিয়া দলের পক্ষে পেশাদারী পর্যায়ে খেলার পর তিন বছর জাপানে খেলেন। সেখানে তিনি কাওয়াসাকি ফ্রন্তেল, কনসাদোল সাপ্পোরো ক্লাবে খেলেন। সাপ্পোরোতে অবস্থানকালীন তিনি ২০০৬ মৌসুমে সকল খেলায় অংশগ্রহণ করেন ও ২৫ গোল করে দ্বিতীয় সর্বোচ্চ গোলদাতা হন। এরপর তিনি বেশ কয়েকটি মৌসুম পর্তুগালের পোর্তো ক্লাবে খেলেন। সেখানে তিনি ২০১১ সালের ইউরোপা লিগ, জাতীয় চ্যাম্পিয়নশীপসহ দলকে প্রধান দশটি শিরোপা এনে দেন। এছাড়াও একবার বোলা দ্য প্রাতা ক্লাবে খেলে লিগের শীর্ষস্থানীয় গোলদাতার ভূমিকায় অবতীর্ণ হন। ২০০৭ সালে তিনি পুনরায় দ্বিতীয় বিভাগের দল টোকিও ভার্দিতে ধারকৃত অবস্থায় খেলেন। সেখানে তিনি নিজেকে আরও কার্যকর করে তোলেন। ৪২ খেলায় ৩৭ গোল করার মাধ্যমে হাল্ক মৌসুমের সর্বোচ্চ গোলদাতা হন। ২০০৮ সালে কাওয়াসাকিতে সংক্ষিপ্তকালের জন্য ফিরে এলেও ৭ খেলায় অংশ নিয়ে পুনরায় ভার্দিতে ফিরে আসেন।
জাপানে থাকার পর তিনি পর্তুগালে চলে যান ও ২০০৭-০৮ মৌসুমে প্রাইমেরিয়া লিগা’র পূর্বতন চ্যাম্পিয়ন এফ.সি. পোর্তো দলের সাথে €৫.৫ মিলিয়ন ইউরোর বিনিময়ে চুক্তিবদ্ধ হন।
মরোক্কান দলীয় সঙ্গী তারিক সেকিতাইওই আঘাত পেলে ফরোয়ার্ড হিসেবে খেলার সুযোগ পান হাল্ক ও সি.এফ অস বেলেনেনসেস ক্লাবের বিপক্ষে প্রথম গোল করেন, যাতে তার দল ২-০ ব্যবধানে জয়ী হয়। এফ.সি. পাকোজ দ্য ফেরেইরা দলের বিপক্ষে একই ফলাফল করেন। উভয় খেলায়ই তিনি অতিরিক্ত খেলোয়াড় হিসেবে মাঠে নামেন। ২০০৮-০৯ মৌসুমে তিনি আরও নিজেকে শাণিত করেন। ক্রিস্টিয়ান রড্রিগুয়েজ ও লিজান্দ্রো লোপেজের সাথে প্রায়শই অবস্থান পরিবর্তন করে আক্রমণ করেছিলেন প্রতিপক্ষের বিরুদ্ধে। ২০০৮-০৯ মৌসুমের উয়েফা চ্যাম্পিয়ন্স লিগের বেশ কয়েকটি খেলায় দূর্দান্ত ক্রীড়াশৈলী প্রদর্শনের পর তিনি উয়েফা কর্তৃক "শীর্ষ ১০ উদীয়মান তারকায়" ভূষিত হন। ২০০৯ সালের আগস্টের শেষদিকে তিনি চুক্তি নবায়ণ করে আর্থিক বিনিময়মূল্য ১০০ মিলিয়ন ইউরোতে নিয়ে যান।
১৪ নভেম্বর, ২০০৯ তারিখে দোহায় অনুষ্ঠিত ইংল্যান্ড দলের বিপক্ষে এক প্রীতি খেলায় অংশগ্রহণের মাধ্যমে হাল্কের আন্তর্জাতিক ফুটবলে অভিষেক ঘটে। ঐ খেলায় সেলকাও’রা ১-০ ব্যবধানে জয়ী হয়েছিল। ২৬ মে, ২০১২ তারিখে জার্মানির হ্যামবার্গের ইমটেক অ্যারিনায় অনুষ্ঠিত ডেনমার্কের বিপক্ষে তিনি দুই গোল করেন ও ব্রাজিল দল ৩-১ ব্যবধানে জয়ী হয়।
৯ জুন, ২০১২ তারিখে আর্জেন্টিনার বিপক্ষে অনুষ্ঠিত প্রীতিখেলায় হাল্ক গোল করলেও দল ৩-৪ ব্যবধানে পরাজিত হয়। কোচ মানো মেনেজেসের অনূর্ধ্ব-২৩ ব্রাজিল দলের বয়স অতিরিক্ত খেলোয়াড়ের একজনরূপে লন্ডনে অনুষ্ঠিত ২০১২ সালের গ্রীষ্মকালীন অলিম্পিকে অংশগ্রহণ করেন। সকল খেলায় অংশ নেন তিনি ও প্রতিযোগিতার চূড়ান্ত খেলায় এক গোল করা স্বত্ত্বেও তার দল ১-২ ব্যবধানে পরাজিত হলে মেক্সিকো দল স্বর্ণপদক লাভ করে।
জুন, ২০১৩ সালে হাল্ক ফিফা কনফেডারেশন্স কাপে অংশগ্রহণ করেন। দলের প্রত্যেকটি খেলায় রাইট উইঙ্গার হিসেবে খেলেন ও স্পেন দলকে পরাজিত করে ব্রাজিল শিরোপা জয় করে।
মার্তিন দেমিচেলিস

মার্তিন গাস্তোন দেমিচেলিস (, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।
দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।।
আর্জেন্টিনা জাতীয় দলের হয়ে ৩৭টি খেলায় মাঠে নেমেছেন দেমিচেলিস। দলের হয়ে তিনি ২০১০ বিশ্বকাপেও অংশগ্রহণ করেন।
র্দো-র্জে-ব্রাগ বৌদ্ধবিহার

র্দো-র্জে-ব্রাগ বৌদ্ধবিহার () বা থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () দক্ষিণ মধ্য তিব্বতের ল্হো-কা অঞ্চলে অবস্থিত র্ন্যিং-মা ধর্মসম্প্রদায়ের ছয়টি প্রধান বৌদ্ধবিহারের অন্যতম একটি বিহার। এই বিহার রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান দ্বারা আবিষ্কৃত ব্যাং-গ্তের () বা উত্তর দিকের সম্পদ সম্বন্ধে শিক্ষাদানের জন্য বিখ্যাত ছিল।
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () বৌদ্ধবিহার প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো এই বিহারের আয়তন বৃদ্ধি করেন। ১৭১৭ খ্রিষ্টাব্দে দ্জুঙ্গার মঙ্গোলদের একটি সেনাবাহিনী এই বিহার লুঠ করে। ১৭২০ খ্রিষ্টাব্দে সপ্তম দলাই লামা ব্স্কাল-ব্জাং-র্গ্যা-ম্ত্শো এবং কুন-ব্জাং-'গ্যের-মেদ-ল্হুন-গ্রুব নামক ষষ্ঠ র্দো-র্জে-ব্রাগ-রিগ-'দ্জিন-ছেন-পো এই বৌদ্ধবিহার পুনর্নির্মাণের ব্যবস্থা করেন। ১৯৬০-এর দশকে চীনের সাংস্কৃতিক বিপ্লবে এই বিহার সম্পূর্ণ রূপে ধ্বংসপ্রাপ্ত হওয়ার আগে এই বিহারে ২০০ জন ভিক্ষু বসবাস করতেন। পরবর্তীকালে থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো নামক দশম র্দো-র্জে-ব্রাগ-রিগ-'দ্জিন-ছেন-পো এই বিহারকে ধীরে ধীরে সংস্কার সাধন করেন।
ঙ্গোর-এ-বাম-ছোস-ল্দান বৌদ্ধবিহার

ঙ্গোর-এ-বাম-ছোস-ল্দান বৌদ্ধবিহার (; ) মধ্য তিব্বতে অবস্থিত সা-স্ক্যা ধর্মসম্প্রদায়ের অন্যতম প্রধান একটি বৌদ্ধবিহার।
কুন-দ্গা'-ব্জাং-পো নামক সা-স্ক্যা ধর্মসম্প্রদায়ের এক পণ্ডিত ১৪২৯ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।
ঙ্গোর-এ-বাম-ছোস-ল্দান বৌদ্ধবিহারের প্রধান লামাদের ঙ্গোর-ছেন () বলা হয়ে থাকে। নিম্নে প্রথম পঁচিশজন ঙ্গোর-ছেনের তালিকা দেওয়া হল।
প্রথম জুয়ান কার্লোস

প্রথম জুয়ান কার্লোস () (জন্ম: ৫ জানুয়ারি ১৯৩৮; রোম, ইতালি (সাবেক ইতালি প্রজাতন্ত্র); "জুয়ান কার্লোস আলফোনসো ভিক্টর মারিয়া দে বোরবোন ই বোরবোন দোস সিসিলিয়াস") হলেন স্পেনের সাবেক রাজা।
১৯৩৬ থেকে ১৯৭৫ সময়কাল পর্যন্ত স্পেনের সাবেক স্বৈরশাসক ফ্রান্সিস্কো ফ্রাঙ্কো জুয়ান কার্লোস ১৯৬৯ সালে পরবর্তী রাষ্ট্রপ্রধান হিসেবে ঘোষণা করেন। ফ্রাঙ্কোর মৃত্যুর ২২ নভেম্বর ১৯৭৫ সালে সে স্পেনের রাজার দায়িত্ব গ্রহণ করেন। অভিষেকের কিছুদিন পরেই তিনি ফ্রাঙ্কোর স্বৈরাচারী নীতিকে বাতিল করে দেন এবং স্পেনে নতুন গণতান্ত্রিক যুগের সূচনা করেন। এটি তাকে একটি গণভোটের মাধ্যমে ১৯৭৮ সালের স্পেনীয় সংবিধানের অনুমোদন এনে দেয়, যা সাংবিধানিক রাজতন্ত্র প্রতিষ্ঠা করে।
স্পেনের সংবিধান অনুযায়ী রাজা রাষ্ট্রপ্রধান ও স্পেনীয় সশস্ত্রবাহিনীর প্রধান হিসেবে বিবেচিত হবেন। তিনি এবেরো আমেরিকার সাথে সম্পর্ক উন্নয়নে কাজ করেন। স্পেনের রাজা হওয়ায় তিনি এবেরো আমেরিকান রাষ্ট্রসমূহের সংগঠন অরগানেসাসিওন দে এস্তাদোস সিবেরোআমেরিকানোসের প্রধানের দায়িত্ব পালন করছেন, যা ৭০ কোটি মানুষের প্রতিনিধিত্ব করে। ২০০৮ সালে তিনি এবেরো আমেরিকার নেতাদের মধ্যে সবচেয়ে জনপ্রিয় নেতা হিসেবে বিবেচনা করা হয়। 
১৯৩৮ সালে রোমে সাবেক ইতালি প্রজাতন্ত্রে জুয়ান কার্লোসের জন্ম। তার ছিলেন বার্সেলোনার কাউন্ট ইনফান্তে জুয়ান আর মা ছিলেন বোরবোন দোস সিসিলিয়াসের রাজকন্যা মারিয়া মার্সেডিজ। তিনি ১৯৪৮ সালে স্পেনে চলে আসেন। তিনি স্যান সেবাস্তিয়ানে পড়াশোনা শুরু করেন এবং মাদ্রিদের স্যান ইসিদ্রো ইন্সটিটিউটে শেষ করেন। তিনি পরে সেনাবাহিনীতে যোগদান করেন, ১৯৫৫ পর্যন্ত ১৯৫৭ পর্যন্ত সারাগোসা সামরিক একাডেমী থেকে প্রশিক্ষণপ্রাপ্ত হোন।
জুয়ান কার্লোসের দুই জন বোন রয়েছে, ইনফান্তে পিলার ও ইনফান্তে মার্গারিতা ও একজন ছোট ভাই ছিলেন আলফোনসো। আলফোনসো ১৯৫৬ সালের মার্চে তাদের পারিবারক বাসস্থান পর্তুগালের এস্তোরিওতে একটি গুলি দুর্ঘটনায় মারা যান।
জুয়ান কার্লোস ১৯৬২ সালে ১৪ মে গ্রিসের রাজা পলের কন্যাকে সোফিয়াকে অ্যাথেন্সে বিয়ে করেন। সে গ্রীক অর্থোডক্স ছিল কিন্তু স্পেনের রানী হওয়ায় পরে রোমান ক্যাথলিক হন। তাদের দুই কন্যা ও এক পুত্র রয়েছে ইনফান্তে এলেনা, ইনফান্তে ক্রিস্টিয়ানা ও ফিলিপ জুয়ান পাবলো আলফোনসো।
জুয়ান কার্লোস ও সোফিয়া বিভিন্ন ভাষায় শুদ্ধভাবে কথা বলতে পারে স্পেনীয়, ইংরেজি, ফরাসি। রাজা পর্তুগীজ ও ইতালীয় এবং রানী জার্মান ও তার মাতৃভাষা গ্রিক শুদ্ধভাবে বলতে পারেন।
জুয়ান কার্লোস অ্যামেচার রেডিও ব্যবহারকারী। তার কল সংকেত হচ্ছে "EA0JC"। তিনি বিশ্ব স্কাউট সংস্থারও সদস্য।
তার নিজস্ব আয় হচ্ছে আনুমানিক ৫০ লাখ মার্কিন ডলার এবং রাজপরিবারের ২০১১-এর ডিসেম্বর পর্যন্ত আয় ছিল ১৭০ কোটি মার্কিন ডলারের উপরে।
ফরিদা জালাল

ফরিদা জালাল (জন্ম: ১৪ মার্চ ১৯৪৯) হলেন একজন ভারতীয় অভিনেত্রী। তিনি ১৯৬০ দশক থেকে শুরু করে অদ্যাবধি অসংখ্য চলচ্চিত্র এবং টেলিভিশনে অভিনয় করে আসছেন।
ফরিদা জালাল ১৯৪৯ সালে ভারতের নয়া দিল্লিতে জন্মগ্রহণ করেন এবং সেখানে বেড়ে ওঠেন। তিনি ১৯৬০ সালের দিকে তাঁর অভিনয় জীবন শুরু করেন। তিনি মার্কিন চলচ্চিত্র প্রযোজক টেলেন্ট হান্ট কর্তৃক ফিল্মফেয়ার পুরস্কার লাভ করেন। তিনি রাজেশ খান্নার সাথে চূড়ান্তভাবে নির্বাচিত হয়েছিলেন এবং ফিল্মফেয়ার পুরস্কার অনুষ্ঠানে বিজয়ীদের সাথে মঞ্চে হাজির হন। তিনি চারকচাদ বরজাতোর কাছ থেকে "তাকদির" চলচ্চিত্রে প্রথম কাজ করার প্রস্তাব পান।
তিনি সাধারণত বোন অথবা প্রত্যাখ্যাত বাগদত্তার চরিত্রে অভিনয় করে থাকেন। তাঁর সবচেয়ে সমালোচিত চরিত্র হল ববি; যেখানে তিনি ঋষি কাপুর এর রাজে মানসিকভাবে মোকাবেলা করা হবু বাগদত্তার ভূমিকায় অসাধারণ অভিনয় ফুটিয়ে তোলেন। ১৯৮০ সালের দিকে তিনি বোনের ভূমিকায় অভিনয় করেন। এরপর থেকে বান্ধবী, চাচী, মা অথবা নানীর চরিত্রে অভিনয় করেন। তবে তাঁকে "আরাধনা" চলচ্চিত্রে অসাধারণ অভিনয়ের জন্য স্মরণ করা হয়; যেখানে তিনি রাজেশ খান্নার বান্ধবীর চরিত্রে অভিনয় করেছিলেন। এই ছবিতে অভিনয়ের পাশাপাশি তিনি "বাগো মে বাহার হ্যায়, খিলো পে নিখার হ্যায়" নামক গান গেয়েছিলেন।
তিনি ৪০ বছরের উর্দ্ধে সময় ধরে চলচ্চিত্রে শিল্পে অবস্থান করছেন। যেখানে তিনি বেঙ্গালুরু নিজের বসতি স্থাপন করার কারণে শুধুমাত্র ১৯৮৩ এবং ১৯৯০ সালের সময়ে সাময়িক বিরতি নিয়েছিলেন।
ফরিদা জালাল ১৯৯০ সালের সময়ে ভারতে অনেক বড় ব্যাবসা সফল চলচ্চিত্রের অংশ ছিলেন। এদের মধ্যে রয়েছে যেমনঃ "রাজা হিন্দুস্তানী", "কুছ কুছ হোতা হ্যায়", "দিল তো পাগল হ্যায়", "কাহো না... প্যায়ার হ্যায়", "কাভি খুশি কাভি গাম..." এবং "দিলওয়ালে দুলহানিয়া লে জায়েঙ্গে" এর মত জনপ্রিয় চলচ্চিত্র। যার স্বীকৃতিস্বরুপ তিনি শ্রেষ্ঠ সহ-তারকা হিসেবে ফিল্মফেয়ার পুরস্কার জিতে নিয়েছেন। ১৯৯৫ সালে তিনি মাম্মো নামের একটি চলচ্চিত্রে প্রধান চরিত্রে অভিনয় করেন। হিন্দি বৈশিষ্ট্যসম্পন্ন চলচ্চিত্র হিসেবে এটি জাতীয় চলচ্চিত্র পুরস্কার (ভারত) লাভ করে। এছাড়াও তিনি তার অসাধারণ অভিনয় ক্ষমতার জন্য ফিল্মফেয়ার সমালোচনা পুরস্কারও লাভ করেন। চলচ্চিত্রে কর্মব্যস্ততার পাশাপাশি তিনি অনেক টেলিভিশন ধারাবাহিকে অভিনয় করছেন। যেমনঃ জনপ্রিয় ধারাবাহিক সিটকম, "দেখ বহি দেখ"।
২০০৫ সালে মুম্বাইয়ে অনুষ্ঠিতব্য ৫০ তম ফিল্মফেয়ার পুরস্কার অনুষ্ঠানে সাইফ আলী খান ও সোনালী বেন্দ্রের সাথে সহকারী উপস্থাপক হিসেবে কাজ করেন। ২০০৮ সালের তিনি পাঞ্জাবি চলচ্চিত্র "আরিয়ান" এ বিশেষ অতিথি হিসেবে হাজির হন। সাম্প্রতিক সময়ে তিনি "বালিকা বধূ" নামের একটি ধারাবাহিকে কাজ করছেন।
ফরিদা জালাল ভাটকালের অভিনেতা তাবরেজ বরমভারের সাথে বিবাহ বন্ধনে আবদ্ধ হন এবং ২০০৩ সালের সেপ্টেম্বর তাঁর স্বামী মৃত্যুবরণ করেন। এই দম্পতির ইয়াসিন নামে এটি সন্তান রয়েছে। তিনি তাঁর স্বামীর সাথে "জীবন রেখা" নামক চলচ্চিত্রের কাজের সময়ে প্রথম পরিচিত হন এবং তাঁরা প্রেমে জড়িয়ে পড়েন। এরপর ১৯৭৮ সালে নভেম্বরে তাঁরা বিবাহ করেন। বিয়ের পরে প্রাথমিকভাবে তিনি অনেক চলচ্চিত্রে অভিনয় করার প্রস্তাব পাননি, যার ফলে তাঁর স্বামীর একটি সাবান কারখানা ব্যবসা সামলাতে বেঙ্গালুরুতে পাড়ি জমান।
খাদিজা মুমতাজ

খাদিজা মুমতাজ (জন্মঃ ১৯৫৫) হলেন ভারতের কেরালা রাজ্য থেকে আগত একজন মালায়ালম লেখক। তিনি পেশায় একজন মেডিক্যাল ডাক্তার এবং তার ২য় উপন্যাস "বর্ষা" এর জন্য কেরালা সাহিত্য অঙ্গনে অত্যন্ত সুপরিচিত একজন লেখক হিসেবে মর্যাদা লাভ করেন। যার স্বীকৃতিস্বরুপ তিনি ২০১০ সালের কেরালা সাহিত্য একাডেমী পুরস্কার জিতে নেন।
খাদিজা থ্রুিসুর জেলার কাত্তুরে জন্মগ্রহণ করেন। তিনি ইরিনজালুক্কুদা এর সেন্ট জোসেফ কলেজ থেকে স্নাতকোত্তর ডিগ্রী লাভ করেন এবং "কালিকুট মেডিকেল কলেজ" থেকে এমবিবিএস ডিগ্রী অর্জন করেন। এরপর তিনি স্ত্রীরোগবিদ্যা বিষয়ে মাস্টার ডিগ্রি অর্জন এবং একজন রেজিস্টার্ড চিকিৎসক হিসেবে স্ত্রীরোগবিদ্যা এবং ধাত্রীবিদ্যার অধ্যাপক হিসেবে "কালিকুট মেডিকেল কলেজ"-এ কাজ করে আসছেন। খাদিজার সেবামূলক কাজের কঠোর পরিশ্রম শেষে কালিকুট মেডিকেল কলেজ থেকে তার বদলীর বিরুদ্ধে প্রতিবাদ জানিয়ে তিনি ২০১৩ সালের জুনে সরকারি চাকরি থেকে স্বেচ্ছায় অবসর গ্রহণের জন্য আবেদন করেন।
খাদিজা মুমতাজ ডঃ এম কে আব্দুল হামিদ এর সাথে বিবাহ বন্ধনে আবদ্ধ হন। এই সুখী দম্পতির ঘরে দুইজন পুত্র সন্তান রয়েছে। একজন হলেন প্রসুন এম. কে. ও অপরজন হলেন নাবিল এম. কে।
মুমতাজ সর্বপ্রথম "সাপ্তাহিক চন্দ্রিকা" নামক একটি পত্রিকায় একটি ধারাবাহিক উপন্যাস হিসেবে "আথমাথিরথাংগালি মুনগিনভারন্নু" নামে প্রকাশের মাধ্যমে তার সাহিত্য কর্মজীবন শুরু করেন। পরবর্তীতে ২০০৪ সালে এটি পুর্ণাঙ্গবাবে একটি বই আকারে বের করা হয়েছে। মুমতাজের ২০০৭ সালের উপন্যাস বর্ষা প্রকাশিত হওয়ার পর থেকে একটি গুরুত্বপূর্ণ অবস্থানে পৌছান এবং জনপ্রিয়তা ও সাফল্যতার সাথে তার খ্যাতিও বেড়ে যায়। এটি ২০১০ সালের কেরালার সবচেয়ে সম্মাজনক পুরস্কার "কেরালা সাহিত্য একাডেমী পুরস্কার" লাভ করে। মুমতাজের পরবর্তী উপন্যাস "আথুরাম" ১২তম কচি আন্তর্জাতিক বই মেলায় ২০১১ সালের ২৮ জানুয়ারি তারিখে প্রকাশিত হয়। এই উপন্যাসটিতেও তিনি সমালোচকদের প্রশংসা অর্জন করতে সক্ষম হন।
ইবেরীয় উপদ্বীপ

ইবেরীয় উপদ্বীপ হল ইউরোপের দ্বিতীয় বৃহত্তম উপদ্বীপ। বলকান উপদ্বীপের পর এর অবস্থান। সাধারণভাবে একে "ইবেরিয়া" বলে ডাকা হয়। মহাদেশের একেবারে দক্ষিণপশ্চিম প্রান্তে এর অবস্থান। এর মোট আয়তন ৫,৮২,০০০ বর্গ কিমি (২,২৫,০০০ বর্গ মাইল)। উপদ্বীপটিতে তিনটি দেশ অবস্থিত। এগুলো হল, স্পেন, পর্তুগাল, এন্ডোরা। সেসাথে ফ্রান্সের কিছু অংশ এবং জিব্রাল্টারের ব্রিটিশ সমুদ্র অঞ্চল রয়েছে।
ইউরোপের তিনটি উপদ্বীপের মধ্যে (ইতালি, বলকান ও "ইবেরিয়া") এটি সর্বাপেক্ষা পশ্চিমে অবস্থিত। এর সীমানা হল, দক্ষিণ-পূর্ব ও পূর্বে ভূমধ্যসাগর এবং উত্তর, পশ্চিম ও দক্ষিণপশ্চিমে আটলান্টিক মহাসাগর। উত্তরপূর্বে পিরেনিজ পর্বতমালা উপদ্বীপকে বাকি ইউরোপ থেকে পৃথক করে রেখেছে। উপদ্বীপের দক্ষিণ প্রান্ত আফ্রিকার উত্তরপশ্চিম উপকূলের খুবই নিকটবর্তী এবং জিব্রাল্টার প্রণালী দ্বারা পৃথক হয়ে আছে।
"ইবেরিয়া" শব্দটি প্রাচীন গ্রিক শব্দ Ιβηρία ("ইবেরিয়া") থেকে এসেছে। রোমান সাম্রাজ্যের অধীন গ্রিক ভূগোলবিদরা এই অঞ্চলকে বোঝাতে এ শব্দ ব্যবহার করতেন। এ সময় শব্দটি দ্বারা কোনো একক রাজনৈতিক সত্তা বা পৃথক জাতিসত্তা বোঝাতে ব্যবহার হত না। স্ট্রাবোর বর্ণিত ইবেরিয়ার সীমানা হল পিরেনিস পর্বতমালাসহ সেটি থেকে দক্ষিণ-পশ্চিমের (তিনি শুধু পশ্চিম বলে উল্লেখ করেন) পুরো ভূভাগ।
প্রাচীন গ্রীকরা পশ্চিমমুখী নৌচালনা করে ইবেরিয়ান উপদ্বীপ আবিষ্কার করে। হেকাটিয়াস ৫০০ খ্রিষ্টপূর্বে এই শব্দটি ব্যবহার করেন বলে জানা যায়। হেরোডোটাস ফোকাইয়ানদের ব্যাপারে বলেন যে “তারা প্রথম গ্রীকদের ইবেরিয়ার সাথে পরিচিত করায়।" স্ট্রাবোর মতে "Ἶβηρος (Ibēros)" ইবেরোসের এলাকা উত্তরে ফ্রান্সের রন নদী পর্যন্ত বিস্তৃত, কিন্তু বর্তমানে তারা পিরেনিজ পর্যন্ত এর সীমা ধরে”। পলিবিয়াস এ মতের সাথে যোগ করেন যে ইবেরিয়া ভূমধ্যসাগর থেকে জিব্রাল্টার পর্যন্ত বিস্তৃত। তিনি আটলান্টিক অংশের কোনো নাম দেননি। অন্যদিকে তিনি বলেন যে সাগুনটো হল ইবেরিয়া ও সেল্টিবেরিয়ার সংযোগকারী পাহাড়শ্রেণীর সমুদ্রোভিমুখী পাদদেশ।“
স্ট্রাবো কারেটানিয়ানদের পিরেনিজে বসবাসকারী ইবেরিয়ার জনগণ বলে উল্লেখ করেন যারা কেল্ট বা সেলটিবেরিয়ানদের থেকে পৃথক।
রোমানদের গ্রিক ভূগোলবিদদের থেকে পৃথকভাবে ইবেরিয়া উচ্চারণ করত। তারা একে ইবেরি বলে ডাকত। সর্বপ্রথম ২০০ খ্রিষ্টপূর্বে কুইনটাস এনিয়াস এ শব্দ ব্যবহার করেন। রোমানদের ইতোমধ্যেই কার্থেজের সাথে বিরোধের সময় উপদ্বীপের মানুষদের ব্যাপারে অভিজ্ঞতা হয়েছিল। রোমান ভূগোলবিদ ও অন্যান্য লেখকরা পরবর্তী রোমান প্রজাতন্ত্রের সময় থেকে পুরো উপদ্বীপকে হিস্পানিয়া বলে উল্লেখ করতেন।
রোমানরা নিকট ও দূর স্পেনের জন্য হিস্পানিয়া থিতেরিওর ও হিস্পানিয়া উলতেরিওর শব্দদ্বয় ব্যবহার করা শুরু করে। এসময় এর বিশাল অংশকে লুসিতানিয়া (দোউরু নদীর পর্তুগালের দক্ষিণ অংশ এবং পশ্চিম স্পেনের এক্সট্রেমাডুরা), গালাসিয়া (উত্তর পর্তুগাল ও স্পেনের গালিসিয়া ), থেলতিবেরিয়া (মধ্য স্পেন), বায়টিকা (আন্দালুসিয়া), ক্যানটাবরিয়া (উত্তর পশ্চিম স্পেন) এবং ভাসকোনস (বাস্ক) বলা হত। স্ট্রাবো বলেন যে রোমানরা হিস্পানিয়া ও ইবেরিয়া শব্দদ্বয় নিকট ও দূর বোঝাতে প্রতিশব্দ হিসেবে ব্যবহার করত। তিনি যেসময় জীবিত ছিলেন সেসময় উপদ্বীপটি দুটি প্রদেশে বিভক্ত ছিল। এর একভাগ হল বায়টিয়া যা সেনেট কর্তৃক তদারক করা হত, বাকি অংশ সম্রাটের পক্ষ থেকে পরিচালিত হত।
চতুর্ঘাত অপেক্ষক

চতুর্ঘাত ফাংশন বলতে গণিতে নিম্নোক্ত ধরনের ফাংশনকে বোঝানো হয়:
যেখানে "a" শূন্য নয় এবং ডানপক্ষের চারঘাতী বহুপদীকে বলা হয় চতুর্ঘাতী বহুপদী।
চতুর্ঘাত ফাংশনের মান শূন্য হলে তখন উক্ত সমীকরণকে চতুর্ঘাতী সমীকরণ বলা হয়ে থাকে।
যেখানে .
একটি চতুর্ঘাত ফাংশনের অন্তরক হচ্ছে একটি ঘন ফাংশন।
যেহেতু চতুর্ঘাত ফাংশনে সর্বোচ্চ ঘাত একটি জোড় সংখ্যা, তাই এর চলকের মান ধনাত্মক বা ঋণাত্মক যে দিকেই অসীম পর্যন্ত বাড়ানো হোক না কেন এই ফাংশনের একই চিহ্নযুক্ত অসীম সীমা পাওয়া যাবে।
১৫৪০ খ্রিষ্টাব্দে লুদভিকো ফেরারি চতুর্ঘাত সমীকরণের সমাধান আবিষ্কার করেন কিন্তু এই সমাধানে ঘন সমীকরণের সমাধান লাগে, যা তখনও আবিষ্কৃত হয়নি, সেই কারণে তাই লুদভিকোর সমাধান সেই সময় প্রকাশ করা সম্ভব হয়নি। পরে এই সমাধান ঘন সমীকরণের সমাধানের সাথে একত্রে গেরোলামো কার্ডানোর লেখা "আর্স ম্যাগ্না" গ্রন্থে প্রকাশিত হয়।
১৮২৪ সালে আবেল-রুফিনি উপপাদ্য থেকে প্রথম প্রমাণিত হয় যে কোন সমীকরণের ঘাত চারের বেশি হলে তার সাধারণ সমাধান বের করা যাবে না। আবার ১৮৩২ সালে তরুণ গণিতবিদ এভারিস্তে গ্যালোয়ার মৃত্যুর পূর্বরাত্রে লেখা কিছু নোট থেকে পরে বহুপদীর বীজ সংক্রান্ত যে বিস্ময়কর গ্যালোয়ার তত্ত্বের উদ্ভব হয়, তার একটি অনুসিদ্ধান্তও ছিল এই উপপাদ্যটি।
একটি সাধারণ চতুর্ঘাত
যার সহগগুলো বাস্তব এবং formula_4, তার বীজের প্রকৃতি মূলত নির্ধারিত হয় নিশ্চায়কের চিহ্ন দ্বারা। 
চতুর্ঘাতের বীজের সম্ভাব্য অবস্থাগুলো নিম্নরূপ:
ইউনিফর্ম রিসোর্স লোকেটর

ইউনিফর্ম রিসোর্স লোকেটর বা ইউআরএল (URL) বা ওয়েব ঠিকানা ইন্টারনেটের মাধ্যমে কোন বিশেষ ওয়েবসাইটে পৌঁছনোর জন্য ব্যবহৃত একটি বিশেষ কোড। ইউআরএল হল ইউনিফর্ম রিসোর্স আইডেন্টিফায়ারের একটি বিশেষ ধরন, যদিও বেশিরভাগ মানুষ এই দুটি পরিভাষাকে একে অপরের পরিপূরক হিসেবে ব্যবহার করে থাকেন। ইউআরএল মূলত রেফারেন্স ওয়েব পাতা (এইচটিটিপি) হিসেবে কাজ করে, কিন্তু এটি ফাইল স্থানান্তর (এফটিপি), ইমেইল (মাইলটু), ডেটাবেজ এক্সেস (জেডিবিসি) ও অন্যান্য কাজ হিসেবেও ব্যবহৃত হয়।
ইউআরএল এ কখনো স্পেস () থাকে না তবে স্ল্যাশ (/) ব্যবহার হয়। বেশিরভাগ ওয়েব ব্রাউজারে ইউআরএল ওয়েব ঠিকানার উপরের পাতায় অ্যাড্রেস বারে প্রদর্শিত হয়। একটি সাধারণ ইউআরএল codice_1 এই রূপে হতে পারে, যা দিয়ে একটি প্রটোকল (codice_2), একটি হোস্ট নাম (codice_3), ও একটি ফাইল নাম (codice_4) নির্দেশ করে।
মেরিল্যান্ড বিশ্ববিদ্যালয়, কলেজ পার্ক

মেরিল্যান্ড বিশ্ববিদ্যালয় বা ম্যারিল্যান্ড বিশ্ববিদ্যালয় () যুক্তরাষ্ট্রের মেরিল্যান্ডের কলেজ পার্কে অবস্থিত একটি পাবলিক বিশ্ববিদ্যালয়। এটি ১৮৫৬ সালে প্রতিষ্ঠিত হয়।
এপ্রিল থিসিস

এপ্রিল থিসিস (, প্রতিবর্ণীকরণ: "") ছিল বলশেভিক নেতা ভ্লাদিমির লেনিন প্রদত্ত দিকনির্দেশক প্রতিপাদ্য। ১৯১৭ সালের ফেব্রুয়ারি বিপ্লবের বিজয়ের পর এক বিশেষ পরিস্থিতিতে সুইজারল্যান্ডে দীর্ঘ নির্বাসন জীবনের পর এপ্রিলের ৩ তারিখ রাত্রে লেনিন রাশিয়ায় ফিরে আসেন। পেত্রোগ্রাদে পৌঁছে তিনি তাৎক্ষনিকভাবেই অপেক্ষমাণ শ্রমিক ও সৈনিক জনতার সামনে এক ছোট্ট কিন্তু বিখ্যাত ভাষণ দেন, যাতে তিনি সমাজতান্ত্রিক বিপ্লবে বিজয় অর্জনের আহ্বান জানান। এটাই এপ্রিল থিসিস নামে পরিচিত। পরদিন ৪ঠা এপ্রিল প্রথমে বলশেভিকদের এক বৈঠকে এবং পরে বলশেভিক ও মেনশেভিকদের এক যৌথ সভায় যুদ্ধ ও বিপ্লব সম্পর্কে তিনি এক রিপোর্ট প্রদান করেন যা তার বক্তৃতাকে পূর্ণাঙ্গ রূপ দেয়।
এপ্রিল থিসিস বলশেভিক পত্রিকা প্রাভদায় প্রকাশিত হয়েছিল এবং শ্রমিক ও সৈনিক প্রতিনিধিদের সোভিয়েতগুলির সর্ব-রাশিয়া সম্মেলনের দুটি সভায় লেনিন ১৭ এপ্রিল ১৯১৭ তারিখে (৪ এপ্রিল রাশিয়ান পুরনো দিনপঞ্জি অনুসারে) থিসিসগুলি পড়েন। থিসিসসমূহে লেনিনঃ
এপ্রিল থিসিস প্রকাশিত হলে তা বিপ্লবী প্রলেতারিয়েতের শত্রুপক্ষকে খেপিয়ে তুলল। বুর্জোয়া পত্রপত্রিকায় লেনিনের বিরুদ্ধে জঘন্যতম কুৎসা প্রচার করতে লাগলো। লেনিন জার্মানির ভেতর দিয়ে রুশদেশে ফিরে এসেছেন, এই ঘটনাকে ব্যবহার করে বলা হতে লাগল যে জার্মান সাম্রাজ্যবাদকে সাহায্য করবার জন্যই এই এপ্রিল থিসিস। এই তুমুল কুৎসা রটনা সত্ত্বেও ১৪ এপ্রিল তারিখে যখন বলশেভিকদের পেত্রোগ্রাদ নগর সম্মেলন অনুষ্ঠিত হলো তখন অধিকাংশ প্রতিনিধিই এপ্রিল থিসিসকে সমর্থন করলেন।রুশ দেশে সমাজতান্ত্রিক বিপ্লবের প্রস্তুতি গড়ে তোলবার জন্যে ডাক দেয়া হলো বলশেভিকদের।
মনিকা ডোগরা

মনিকা ডোগরা (জন্ম: ২৫ অক্টোবর ১৯৮২) একজন ভারতীয় বংশোদ্ভুত মার্কিন গায়িকা, অভিনেত্রী এবং মডেল। তিনি মুম্বই-ভিত্তিক মানিকজোড় বোন। তিনি "ধোবি ঘাট" চলচ্চিত্রে অভিনয়ের মাধ্যমে বলিউডে তার আত্মপ্রকাশ ঘটান।
মনিকা ডোগরা'র চাচা ডোগরি লোকসঙ্গীত শিল্পী প্রকাশ শর্মা। মনিকা তার শৈশব কাটান বাল্টিমোর, ম্যারিল্যান্ড এ এবং ওয়াকলেই এলিমেন্টারি স্কুল, মন্টেসরি তে পড়াশোনা করেন। অতঃপর তিনি ভর্তি হন দোলানেই হাই স্কুল এ। তিনি নিউ ইয়র্ক ইউনিভার্সিটি থেকে সঙ্গীত বিষয়ে স্নাতক সম্পন্ন করেন।
শেখ মুহাম্মদ কারাকুন্নু

শেখ মুহাম্মদ কারাকুন্নু (মালয়ালম ভাষা:ശൈഖ് മുഹമ്മദ് കാരകുന്ന്) হলেন ভারতের কেরালার থেকে বিশিষ্ট ইসলামী পণ্ডিত ও লেখক। তিনি কেরালার জামায়াতে ইসলামী হিন্দ এর সহকারী আমির। তিনি প্রায় ৬০টির উপরে বই রচনা করেছেন এবং ইসলাম, মুসলমান ও জামাতে ইসলামীর উপর অসংখ্য বক্তৃতা প্রদান করেছেন। তিনি কেরালার ইসলামিক পাবলিশিং হাউস এর পরিচালক হিসেবে কাজ করছেন।
শেখ মোহাম্মদ কারাকুন্নু কেরালার মালাপ্পুরাজ জেলার মানজেরীর কাছাকাছি একটি গ্রামে ১৯৫০ সালের ১৫ জুলাই তারিখে মোহাম্মদ হাজি ও ফাতিমার ঘরে জন্মগ্রহণ করেন। তিনি কোজিকোডের "ফারুক রাউদাতুল উলুম আরাবিক কলেজ" থেকে তার শিক্ষাজীবন সমাপ্ত করেন। এরপর তিনি বিভিন্ন সরকারি উচ্চ বিদ্যালয়ে একজন শিক্ষক হিসাবে কাজ করেন। পরবর্তীতে তিনি স্বেচ্ছায় অবসর নেন এবং লেখালেখিতে সম্পূর্ণরূপে মনোনিবেশ করেন এবং ইসলামী দাওয়াত এবং প্রসারনের জন্য বক্তৃতা প্রদান করেন। তিনি কেরালার জামায়াতে ইসলামী হিন্দ এর একজন নির্বাহী সদস্য হিসেবে দায়িত্ব পালন করছেন।
তিনি আমিনা বিয়ে করেন। এই দম্পতির আনিস মোহাম্মদ, ড. আলিফ মোহাম্মদ, ড. বাসিমা, আয়মান মোহাম্মদ নামে সন্তান রয়েছে। তিনি কেরালার ইসলামিক পাবলিশিং হাউস এর পরিচালক হিসেবে কর্মরত আছেন।
শেখ মোহাম্মদ কারাকুন্নু ৪৭টি ইসলামিক বই রচনা করেছেন এবং ১৪টি বই অনুবাদ করেছেন। তিনি ইসলামের বিভিন্ন বিষয়ের উপর আয়োজিত অনুষ্ঠান এবং আন্ত ধর্মীয় সংলাপ ও বিতর্কের বিভিন্ন পর্যায়ে একজন সক্রিয় ব্যক্তি হিসেবে অংশগ্রহণকারী করেন। ব্যাপকভাবে প্রচলিত বই "Quran Lalitha saram" (simple meaning of Quran) (কুরআন এর সহজ অর্থ) শেখ মোহাম্মদ কর্তৃক রচনা করা হয় এবং ভানিডাস এলায়ভুর বইটি। তিনি তার কাজ স্বীকৃতিস্বরুপ অনেক পুরস্কার জিতে নিয়েছেন। তার কিছু বই হল:
মালায়ালাম ভাষায় অনুবাদঃ
কন্নাডা ভাষায় অনুবাদ:
মারাঠী ভাষায় অনুবাদ: 
তিনি "তাফহিমুল কুরআন" এর একটি মালায়ালম সংস্করণ মুক্তির জন্য প্রকল্প নির্দেশনা দিচ্ছেন, যেটি আবুল আলা মওদুদী কর্তৃক ৬ খন্ডের কুরআন এর জনপ্রিয় ভাষ্য থেকে নেওয়া হচ্ছে।
হাই হোপ্‌স (পিংক ফ্লয়েডের গান)

"হাই হোপ্‌স" ব্রিটিশ রক ব্যান্ড পিংক ফ্লয়েডের একটি গান। এটি তাদের ১৯৯৪ সালের "দ্য ডিভিশন বেল" অ্যালবামের দ্বিতীয় একক এবং সর্বশেষ ট্র্যাক হিসাবে ১৯৯৪ সালের ১৭ অক্টোবর প্রকাশিত হয়েছিল। ডেভিড গিলমোর সুরারোপিত গানটি যৌথভাবে রচনা করেছেন ডেভিড গিলমোর এবং পলি স্যামসন। গানটির একটি আনুষ্ঠানিক মিউজিক ভিডিও প্রকাশিত হয়েছিল, যেটি পরিচালনা করেছেন স্টর্ম থরগের্সন।
গিলমোরের বন্ধু ডগলাস অ্যাডাম্‌স গানটির একটি পঙ্‌ক্তি থেকে "দ্য ডিভিশন বেল" শিরোনামটি বেছে নিয়েছিলেন। গানটির সরাসরি পরিবেশনাগুলি পিংক ফ্লয়েডের "পাল্‌স" অ্যালবামে প্রকাশিত হয়েছে, পাশাপাশি গিলমোরের "ইন কনসার্ট", "রিমেম্বার দ্যাট নাইট", "লাইভ ইন গ্যাডেস্ক" এবং "লাইভ অ্যাট পম্পেই"-এ প্রকাশিত হয়েছে। "" গানের কিছুটা সংক্ষিপ্ত সংস্করণ সিড ব্যারেটের "বাইক" গানে বিভক্ত। "বাইক" গানটির শুরুতে "হাই হোপস"-এর শেষে গির্জার ঘণ্টাধ্বনির অংশ একটি নতুন সাইকেল ঘণ্টার শব্দ প্রভাবের সাথে সিগ সম্পাদন করা হয়। এই একক গানটির একটি ৭-ইঞ্চি ভিনাইল সংস্করণ স্বচ্ছ রেকর্ডে প্রকাশিত হয়েছিল।
গানটির একটি ডেমো রেকর্ডিং ২০১৮ সালের বক্স সেট "দ্য লেটার ইয়ার্সে" সংকলিত হয়েছিল এবং য়েটি তাদের পূর্বের ট্র্যাকগুলির একটি হিসাবে প্রকাশিত হয়েছিল। অ্যালবাম সংস্করণের বিপরীতে, ল্যাপস্টিলের পরিবর্তে সাধারণ ইলেকট্রিক গিটারে এতে একটি সর্বশেষ একক সুর বাজানো হয়েছে।
সাথে:
পিটার মুরস

পিটার মুরস (; জন্ম: ১৮ ডিসেম্বর, ১৯৬২) চেশায়ারের ম্যাকেলসফিল্ডে জন্মগ্রহণকারী কোচ ও সাবেক ইংরেজ কাউন্টি ক্রিকেটার। ১৯ এপ্রিল, ২০১৪ তারিখ থেকে মে, ২০১৫ সাল পর্যন্ত দ্বিতীয়বারের মতো ইংল্যান্ড ক্রিকেট দলের কোচের দায়িত্ব পালন করেন। মূলতঃ উইকেট-রক্ষক হিসেবেই মাঠে নেমেছেন তিনি। ডানহাতে ব্যাটিংয়ে অভ্যস্ত মুরস কাউন্টি ক্রিকেটে সাসেক্স, অরেঞ্জ ফ্রি স্টেট এবং ওরচেস্টারশায়ার ক্রিকেট দলে খেলেছেন।
ওরচেস্টারশায়ার ও সাসেক্সের পক্ষে তিনি উইকেট-রক্ষকের দায়িত্ব পালন করেন। এছাড়াও সাসেক্স দলের পক্ষ হয়ে ১৯৯৭ সালে অধিনায়কের দায়িত্ব পালন করেছেন মুরস। ১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন তিনি।
২০০৩ সালে কাউন্টি চ্যাম্পিয়নশীপে সাসেক্স দলেই তিনিই সর্বাপেক্ষা সফল হয়েছিলেন। ২০০০-০১ মৌসুমে ওয়েস্ট ইন্ডিজ সফরে ইংল্যান্ড এ দলের কোচের দায়িত্ব পালন করেন। এরপর এপ্রিল, ২০০৭ সালে ইংল্যান্ড ক্রিকেট দলের কোচের দায়িত্ব পান। ১৮ জানুয়ারি, ২০০৮ তারিখে ইংল্যান্ড এবং ওয়েলস ক্রিকেট বোর্ডের পক্ষ থেকে জাতীয় দল নির্বাচকমণ্ডলীর অন্যতম সদস্য হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরস, জেমস হুইটেকার ও অ্যাশলে জাইলস অন্তর্ভুক্ত ছিলেন। কিন্তু ৭ জানুয়ারি, ২০০৯ তারিখে জনরোষে পড়ে তিনি কোচের দায়িত্ব ছেড়ে দিতে বাধ্য হন। পাশাপাশি ইংল্যান্ড দলের অধিনায়ক কেভিন পিটারসনও অধিনায়কত্ব হারান।
১১ ফেব্রুয়ারি, ২০০৯ তারিখে ল্যাঙ্কাশায়ার কাউন্টি ক্রিকেট ক্লাবের কোচ হিসেবে মনোনীত হন। এরপর তার পরিচালনায় ল্যাঙ্কাশায়ার দল ২০১১ সালে কাউন্টি চ্যাম্পিয়নশীপে শিরোপা পায়। এরফলে তিনি ৭৭ বছরের মধ্যে প্রথম কোচ হিসেবে দুইটি পৃথক কাউন্টিকে চ্যাম্পিয়নশীপ শিরোপা লাভে সক্ষমতা দেখান। ২০১২ সালে ইসিবি কর্তৃক সেরা কোচদের সম্মানীয় ফেলোশীপ লাভ করেন।
ল্যাঙ্কাশায়ার কোচের সাফল্যে ১৯ এপ্রিল, ২০১৪ তারিখে তাকে অ্যান্ডি ফ্লাওয়ারের পরিবর্তে ইংল্যান্ডের প্রধান কোচের দায়িত্ব প্রদান করা হয়। কিন্তু ২০১৫ সালের ক্রিকেট বিশ্বকাপে দলের হতাশাব্যঞ্জক ফলাফলের প্রেক্ষিতে মে, ২০১৫ সালে তাকে কোচের দায়িত্ব থেকে অব্যহতি দেয়া হয়। তার পরিবর্তে সফরকারী নিউজিল্যান্ড দলের বিপক্ষে দলের খেলা পরিচালনার জন্য সহকারী কোচ পল ফারব্রেসকে সাময়িকভাবে কোচের দায়িত্বভার অর্পণ করা হয়।
২০০৯ সালের শুরুতে টেস্ট ও একদিনের আন্তর্জাতিকে ভারতের কাছে সিরিজ হারলে ইসিবি ইংল্যান্ড অধিনায়ক কেভিন পিটারসনকে জরুরী সভায় তলব করে ও দলে মুরসের ভূমিকা নিয়ে প্রশ্ন তোলে। পরদিন পিটারসন গণমাধ্যমে জন অসন্তুষ্টির কথা তুলে ধরেন ও শীঘ্রই মুরসকে কোচের পদ থেকে পদত্যাগে বাধ্য করা হবে বলে জানান। দলের প্রশিক্ষণ, সম্ভাব্য ও সাবেক অধিনায়ক মাইকেল ভনকে সামনের ওয়েস্ট সফরে অধিনায়ক হিসেবে মনোনয়ন ইত্যাদি বিষয়ে মুরস ও পিটারসনের মধ্যে দ্বন্দ্ব লেগেই থাকতো। ফলশ্রুতিতে ৭ জানুয়ারি, ২০০৯ তারিখে মুরসকে কোচের দায়িত্ব থেকে ইসিবি অব্যাহতি দেয় ও পিটারসন অধিনায়ক থেকে পদত্যাগ করেন।
যথাস্থানিক সংরক্ষণ

জীববৈচিত্র্য বিষয়ক সমঝোতাতে (কনভেনশন অন বায়োলজিকাল ডাইভারসিটি বা সিবিডি, ২০০৫) অন্তর্ভুক্ত ব্যাখ্যা অনুযায়ী, যথাস্থানিক সংরক্ষণ বা স্বস্থানে সংরক্ষণ () বলতে কোনও প্রজাতির প্রাকৃতিক বসতির সংরক্ষণ এবং প্রাকৃতিক পারিপার্শ্বিকতায় টিকে থাকার মত জনগোষ্ঠীর পুনরুদ্ধার ও রক্ষণকে বোঝায়।
এই পদ্ধতিতে প্রাকৃতিক নিয়মে জীব প্রজাতি যেখানে জন্মে সেখানেই সংরক্ষণ করা হয়। যেমন- সুন্দরী গাছকে এবং রয়্যাল বেঙ্গল টাইগার কে সুন্দরবন এ এরূপ বাস্তুতন্ত্রে সংরক্ষণ করা হল যথাস্থানিক সংরক্ষণ। । 
জীব সম্প্রদায়ের উপর ফলিত বিজ্ঞান এর ভিত্তিতে গবেষণা করতে হয়। উদ্ভিদ ও প্রাণীর আন্তঃসম্পর্ক নির্ণয় করতে হয়। প্রজাতির ক্রমবৃদ্ধির ইতিহাস জানতে হয়। অতি বিপন্ন প্রজাতির সংবেদনশীল বৈশিষ্ট্য চিহ্নিত করতে হয়। আবহাওয়া পরিবর্তণে জীব সম্পদের উপর সম্ভাব্য প্রভাব নির্ণয় করতে হয়। আশেপাশের এলাকায় সংরক্ষণ প্রক্রিয়ার প্রভাব নির্ণয় করতে হয়।
অনেক উদ্ভিদ তাদের স্বাভাবিক বৃদ্ধি ও অন্যান্য কারণে মাইকোরাইজাল ছত্রাকের উপর নির্ভরশীল। যথাস্থানিক সংরক্ষণ প্রক্রিয়ায় উদ্ভিদ ও মাইকোরাইজাল ছত্রাক উভয়কেই সংরক্ষণ করা যায়। একটি প্রজাতির উপর একই এলাকায় অন্যান্য প্রজাতি নির্ভরশীল থাকতে পারে। যথাস্থানিক সংরক্ষণ প্রক্রিয়ায় এই নির্ভরশীলতা রক্ষা পায়। যেসব দেশে সংকটাপন্ন প্রজাতির তালিকা প্রস্তুত হয়নি, অনেক প্রজাতি অনাবিষ্কৃত রয়েছে সেখানে এই পদ্ধতিতে প্রজাতি সংরক্ষণ করতে হয়। এই প্রক্রিয়ায় প্রজাতির বিবর্তন এর প্রক্রিয়া সক্রিয় থাকে যা খুবই গুরুত্বপূর্ণ।
প্রাকৃতিক বাস্তুতন্ত্র ও এর জীবসম্পদের রক্ষার জন্য এদের আবাস্থলের বিশাল আয়তন এলাকা সংরক্ষণ করা হলে ঐ এলাকাকে উদ্যান বলে। ১৮৭৪ সালে উত্তর আমেরিকার ইয়েলোস্টোন এ বিনোদনের ধারণা নিয়ে সর্ব প্রথম ইয়েলোস্টোন জাতীয় উদ্যান গঠিত হয়। ইটালির আব্রুজ্জে জীববৈচিত্র্য সংরক্ষণের জন্য, ১৯৪৯ সালে যুক্তরাজ্যে প্রকৃতি সংরক্ষণের জন্য জাতীয় উদ্যান প্রতিষ্ঠিত হয়। 
অভয়ারণ্য হলো এমন বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।অভয়ারণ্য ঘোষণা করার মাধ্যমে নিশ্চিত করা হয়:
সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা রাজ্য সরকার করে থাকেন।
অভয়ারণ্য ঘোষণা করার মাধ্যমে নিশ্চিত করা হয়:
১. ঐ এলাকার বন্যপ্রাণী যেন ধ্বংস না হয়।
২. পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। পাশাপাশি, বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।
যেসব জলাশয় যেমন- নদী,খাল,বিল এ মাছ ধরা বা মারা এবং জনসাধারণের প্রবেশ নিষিদ্ধ তাকে মৎস্য অভয়াশ্রম বলে। বাংলাদেশের বিভিন্ন অভয়াশ্রম এ চিতল,ফলি,কালিবাউস,পাবদা,গজার মাছের বংশবৃদ্ধি ঘটছে। মৎস্য অভয়াশ্রম বাইক্কা বিল এর মত অনেক মৎস্য অভয়াশ্রম এ পাখি ও দেখা যায়। বাইক্কা বিল এ ২০১১ সালে নতুন ৪টি পরিযায়ী পাখির দেখা মিলেছে। বাংলাদেশ বার্ড ক্লাবের পাখি পর্যবেক্ষকদের মতে ওগুলো হলো: বড়ঠুঁটি নলফুটকি, উদয়ী নলফুটকি, বৈকাল ঝাড়ফুটকি ও সাইক্সের ফুটকি। 
বাংলাদেশে ইকোপার্ক বলতে এমন একটি সংরক্ষিত এলাকাকে বোঝায় যা উদ্ভিদ ও প্রাণীর প্রাকৃতিক আবাস্থল ও নয়নাভিরাম দৃশ্য সংবলিত এলাকা যেখানে পর্যটকদের চিত্তবিনোদনের সুযোগ-সুবিধা সৃষ্টির উদ্দেশে গঠিত হয়। যেমন- সীতাকুন্ড পাহাড়। এই পাহাড়ের পাদদেশে নির্মিত হয়েছে সীতাকুন্ড ইকো পার্ক ।
ছাপ্পান্নো হাজার বর্গমাইল

ছাপ্পান্নো হাজার বর্গমাইল বাংলাদেশী লেখক হুমায়ুন আজাদ রচিত উপন্যাস। এই উপন্যাসের মাধ্যমে আজাদ ঔপন্যাসিক হিসাবে আত্মপ্রকাশ করেন। বাংলাদেশে সামরিক আইন জারীর প্রেক্ষাপটে রচিত উপন্যাসটি ১৯৯৪ সালের (ফাল্গুন, ১৪০০ বঙ্গাব্দ) একুশে বইমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাস প্রকাশের মধ্য দিয়ে হুমায়ুন আজাদের ঔপন্যাসিক হিসেবে আত্মপ্রকাশ ঘটে।
আজাদ উপন্যাসটি উৎসর্গ করেছেন উপন্যাসের প্রধান চরিত্র রাশেদকে। তার বাবার নামও ছিলো রাশেদ, তিনি উপন্যাসের উৎসর্গ পাতায় লিখেছিলেন, 'উৎসর্গ পরলোকগত পিতা, আমি একটি নাম খুঁজছিলাম, আপনার নামটিই-রাশেদ-মনে পড়লো আমার'।
১৯৯৩ সালে আজকের কাগজ পত্রিকাতে লেখা এই উপন্যাসটির ধারাবাহিকতার পর ১৯৯৪ সালে একুশে বইমেলাতে প্রকাশিত হয় এবং হুমায়ুন আজাদের রচিত এটিই ছিলো প্রথম পূর্ণাঙ্গ উপন্যাস যদিও ১৯৮৯ সালে তার লেখা "আব্বুকে মনে পড়ে" ছিলো একটি উপন্যাসিকা। হুমায়ুন আজাদ সামরিক-শাসন, স্বৈরাচার এবং একনায়কতন্ত্রের বিরোধিতা করতেন, সেটা তিনি রাশেদ চরিত্র দ্বারা বিভিন্ন রূপক এবং প্রতীকের মাধ্যমে বুঝিয়েছেন, তাছাড়া হুমায়ুন আজাদ একটি চিত্রকল্প এঁকেছেন নিজস্ব ভঙ্গিতে যে সামরিক শাসন বাংলাদেশের সমাজের ক্ষতি করেছে এবং দেশের সমাজের মধ্যবিত্ত পরিবারের মূল্যবোধ অনেক রক্ষণশীল, মানুষের বিকাশ নাকি রোধ হয়ে যাচ্ছে এটাই হুমায়ুন আজাদের এই উপন্যাসের মূল বিষয়।
উপন্যাসটি ছিলো হুমায়ুন আজাদের নিজের একটি ব্যক্তিগত জীবনের ছোটোখাটো উপাখ্যান এবং তিনি উপন্যাসটিতে বাংলাদেশের সমাজে চলা বিভিন্ন মূল্যবোধের উপর ব্যক্তিগত আক্রোশ প্রকাশ করেছিলেন পরোক্ষভাবে।
উপন্যাসটির মূল চরিত্র হচ্ছে রাশেদ যে ঢাকা বিশ্ববিদ্যালয়ে পড়ায়, তার স্ত্রীর নাম হচ্ছে মমতাজ এবং একমাত্র কন্যার নাম মৃদু। আশির দশকের শুরুর দিকে বাংলাদেশে হঠাৎ একদিন সামরিক আইন জারি হলে ঘুমন্ত রাশেদকে তার স্কুলগামী মেয়ে মৃদু উঠিয়ে দেয় যে রাস্তায় সামরিক সদস্যদেরকে দেখে বাসায় চলে আসে। বেতারে সামরিক শাসনের ঘোষণা শুনতে পায় তারা এবং পরে টেলিভিশনে সামরিক বাহিনীর শাসকদেরকে দেখে রাশেদ তার শৈশবকালের কথা মনে করে যখন পাকিস্তান আমলে আইয়ুব খান সামরিক আইন জারি করেছিলো।
রাশেদ বাংলাদেশের সমাজের মানুষের নৈতিকতার অধঃপতন দেখতে পায়, সমাজে দেখতে পায় যে ধর্মান্ধতা চালু হচ্ছে, প্রেম-ভালোবাসা উঠে যাচ্ছে, পতিতাবৃত্তি-পরকীয়া চালু হচ্ছে, সমাজের মানুষ নানা অসৎ কাজে লিপ্ত হচ্ছে। রাশেদ নিজে সৎ থাকে, তার চারপাশকে তার মনে হয় অনেক অসুস্থ এবং ময়লা। রাশেদ পর্যবেক্ষণ করে যে, সমাজের নারীরা ধীরে ধীরে স্বাধীনতা হারাচ্ছে, বাঙালি তরুণ-তরুণীরা ক্রমশ অপসংস্কৃতির দিকে ধাবিত হচ্ছে - এগুলো দেখে রাশেদের মন কষ্টে ভরে যায়; রাশেদের মনে হয় যে, সে তার নিঃশ্বাসে নিঃশ্বাসে রন্ধ্রে রন্ধ্রে একটি অসুস্থ সমাজের দিকে ধাবিত হচ্ছে।
ব্লা-মা-দাম-পা-ব্সোদ-নাম্স-র্গ্যাল-ম্ত্শান

ব্লা-মা-দাম-পা-ব্সোদ-নাম্স-র্গ্যাল-ম্ত্শান () (১৩১২ - ১৩৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ছিলেন।
ব্লা-মা-দাম-পা-ব্সোদ-নাম্স-র্গ্যাল-ম্ত্শান ১৩১২ খ্রিষ্টাব্দে জা-লু-খাং-গ্সার () নামক স্থানে জন্মগ্রহণ করেন। তার পিতা নাম ছিল ব্দাগ-চান-ব্জাং-পোদ-পেল () এবং মাতার নাম ছিল জো-মো-লুগ-স্ক্যেস ()। পরবর্তীকালে তার মাতা একজন ভিক্ষুণীতে পরিণত হন ও তখন তার নাম হয় মা-গ্চিগ-গ্জোন-বু-'বুম ()। তার সতেরো বছর বয়সে ব্সোদ-নাম্স-গ্রাগ্স-পা () এবং দ্পাল-ল্দান-সেং-গে () নামক দুই বৌদ্ধ ভিক্ষু তাকে দীক্ষা দেন। তিনি দোল-পো-পা-শেস-রাব-র্গ্যাল-ম্ত্শান, র্গ্যাল-স্রাস-থোগ্স-মেদ-দ্পাল-ব্জাং-পো, বু-স্তোন-রিন-ছেন-গ্রুব প্রভৃতি বিখ্যাত বৌদ্ধ পন্ডিতদের নিকট কালচক্র সম্বন্ধে শিক্ষালাভ করেন।
১৩৪৪ খ্রিষ্টাব্দে তিনি সা-স্ক্যা বৌদ্ধবিহারের ব্ঝি-থোগ-ব্লা-ব্রাং () আবাসালয়ের প্রধান হিসেবে নিযুক্ত হন। এর কিছুদিন পরে তিনি সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ইউয়ান সাম্রাজ্যের গুওশি () বা জাতীয় ধর্মশিক্ষক নিযুক্ত হন। ইউয়ান রাজসভায় তাকে বারবার আমন্ত্রণ জানানো হলেও তিনি পায়ের কোন এক রোগের জন্য প্রতিবার সেই আমন্ত্রণ প্রত্যাখ্যান করেছেন। তার পদের জন্য প্রয়োজনীয় রাজনীতি ও কূটনীতির বদলে তিনি বৌদ্ধ দর্শন শিক্ষা ও সাধনায় বেশি মনোযোগী ছিলেন। এই সময় তিনি সা-স্ক্যা বৌদ্ধ সম্প্রদায়ের নিজেদের গোষ্ঠী দ্বন্দ্ব এবং সা-স্ক্যা ধর্মসম্প্রদায়ের সঙ্গে তা'ই-সি-তু-ব্যাং-ছুব-র্গ্যাল-ম্ত্শানের মতবিরোধের মধ্যস্থতা করেন। তিনি ১৩৪৮ খ্রিষ্টাব্দ পর্যন্ত খুব কম সময়ের জন্য সা-স্ক্যা-খ্রি-'দ্জিন পদে আসীন ছিলেন, যার পরে তিনি সা-স্ক্যা বৌদ্ধবিহারের রাজনীতির অঙ্গন থেকে সরে আসেন।
তিনি র্গ্যাল-রাব্স-সাল-বা'ই-মে-লোং () নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তার মার্গফল সম্বন্ধীয় রচনাটি লাম-'ব্রাস-পোদ-নাগ () নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা () নামক তার বিখ্যাত গ্রন্থটি রচনা করতে অনুরোধ করেন।
ব্লা-মা-দাম-পা-ব্সোদ-নাম্স-র্গ্যাল-ম্ত্শানের উল্লেখযোগ্য ছাত্র ছিলেন ত্সোং-খা-পা-ব্লো-ব্জাং-গ্রাগ্স-পা, রেদ-ম্দা'-বা-গ্ঝোন-নু-ব্লো-গ্রোস, ক্লোং-ছেন-পা-রাব-'ব্যাম্স-পা-দ্রি-মেদ-'ওদ-জের এবং তা'ই-সি-তু-ব্যাং-ছুব-র্গ্যাল-ম্ত্শান প্রভৃতি।
র্গ্যাল-স্রাস-থোগ্স-মেদ-দ্পাল-ব্জাং-পো

র্গ্যাল-স্রাস-থোগ্স-মেদ-দ্পাল-ব্জাং-পো () (১২৯৫-১৩৬৯) সা-স্ক্যা ধর্মসম্প্রদায়ের একজন তিব্বতী বৌদ্ধ ভিক্ষু ছিলেন।
র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা () নামক একটি ক্ষুদ্র লোকালয়ে জন্মগ্রহণ করেন। তার পিতা দ্কোন-ম্ছোগ-দ্পাল () এবং মাতা 'বুম-স্গ্রোন () জন্মের পর তার নাম রাখেন দ্কোন-ম্ছোগ-ব্জাং-পো ()। তিন বছর বয়সে তার মাতা ও আরো দুই বছর পরে তার পিতার মৃত্যু হলে তার আত্মীয়রা তার দেখাশোনা করেন।
নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস () নামক এক বৌদ্ধভিক্ষু তাকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং () ও স্লোব-দ্পোন-রিন-ছেন-র্দো-র্জে () নামক দুই বৌদ্ধভিক্ষু তাকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো () নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান () নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল () নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পণ্ডিত বু-স্তোন-রিন-ছেন-গ্রুব তাকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন () ও নাম-ম্খা'-সাংস-র্গ্যাস () নামক বৌদ্ধ ভিক্ষুদের নিকট দীক্ষাগ্রহণ করেন।
১৩২৬ খ্রিষ্টাব্দে বত্রিশ বছর বয়সে সা-স্ক্যা ধর্মসম্প্রদায়ের ত্রয়োদশ সা-স্ক্যা-খ্রি-'দ্জিন 'জাম-দ্ব্যাংস-দোন-য়োদ-র্গ্যাল-ম্ত্শানের অনুরোধে বো-দোং-এ বৌদ্ধবিহারের প্রধান লামার দায়িত্ব গ্রহণ করে নয় বছর সেই পদে থাকেন। ১৩৩৭ খ্রিষ্টাব্দে দ্ঙ্গুল-ছু-ছোস-র্দ্জোং () নামক স্থানে পরবর্তী কুড়ি বছর নিভৃতে সাধনা করেন। তিনি রেদ-ম্দা'-বা-গ্ঝোন-নু-ব্লো-গ্রোসকে বোধিসত্ত্বচর্যাবতার, লাম-রিম ও ব্লো-স্ব্যোং সম্বন্ধে শিক্ষাদান করেন।
তিনি ব্লো-স্ব্যোং-দোন-ব্দুন-মা'ই-খ্রিদ-য়িগ (), র্গ্যাল-স্রাস-লাগ-লেন-সো-ব্দুন-মা () প্রভৃতি গ্রন্থ ছাড়াও এবং লেগ্স-পার-ব্শাদ-পা'ই-র্গ্যা-ম্ত্শো () নামক বোধিসত্ত্বচর্যাবতারের ওপর টীকাভাষ্য রচনা করেন।
সব কিছু ভেঙে পড়ে

সব কিছু ভেঙে পড়ে হুমায়ুন আজাদ রচিত একটি উপন্যাস, ফেব্রুয়ারি ১৯৯৫ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়। এই উপন্যাসে আজাদ নারী-পুরুষের মধ্যেকার শারীরিক ও হৃদয়সম্পর্কের নানা আবর্তন এবং পরিণতি কাহিনীকারে প্রকাশ করেছে যা বিভিন্ন প্রশ্নের উদ্রেক হয়ে উঠতে পারে, এবং প্রচলিত সমাজ ব্যবস্থায় প্রায়শই পরিলক্ষিত হতে পারে। গাঠনিক এবং বাচনভঙ্গির দিক বিবেচনায় এটি বাংলা সাহিত্যে একটি অধুনিক জীবনবাদী উপন্যাসের বহিঃপ্রকাশ।
উপন্যাসটি মাহবুব চরিত্রের জীবনের ঘটনা প্রবাহ অনুসরণ করে, যিনি পেশায় সেতু প্রকৌশলী। কাঠামো নির্মাণ পেশার অভিজ্ঞতার সঙ্গে ব্যক্তিগত জীবনের পারস্পরিক মিলবিন্যাস খুঁজে পান মাহবুব, ফলে জাগতিক বস্তুগত, অবস্তুগত এবং মনস্তাত্তিক বিষয়াদী তার কাছে সমার্থক হয়ে উঠতে শুরু করে। তার দৃষ্টিতে নারী-পুরুষের সম্পর্ক একটি কাঠামো, যার কাজ ভার বহন করা এবং একসময় কাঠামোটি ভার বহন করতে না পারার ব্যর্থতায় ভেঙে পরে। আজাদ দেখিয়েছেন সম্পর্কের বাস্তবতা, যেখানে নারী-পুরুষ পরস্পরের প্রতি আকর্ষণ বোধ করে এবং পরিণতিতে তাদের আকর্ষণ দীর্ঘস্থায়ী হয় না।
হুমায়ুন আজাদ উপন্যাসটি উৎসর্গ করেছেন তাদের, যাদের তিনি(আমি) পান(পাই) নি, যারা তাকে(আমাকে) পান(পায়) নি। বইটি লাইব্রেরি অব কংগ্রেস, শিকাগো বিশ্ববিদ্যালয় গ্রন্থাগার, স্টকহোম গণগ্রন্থাগার সহ বিশ্বের বিভিন্ন গ্রন্থাগারে স্থান পেয়েছে।
উপন্যাসের প্রেক্ষাপট থেকে পারিবারিক ঘটনাপ্রবাহের মধ্য দিয়ে বাংলাদেশের গ্রামীণ সমাজ বাস্তবতার পষ্ট চিত্র উঠে আসার পাশাপাশি বাঙালির আর্থ-সামাজিক অবস্থার প্রকাশ পাওয়া যায়।
উপন্যাসটির মূল বিষয়বস্তু নারী এবং পুরুষের সম্পর্ক নিয়ে, মূলত মাহবুব নামের এক ব্যক্তির আত্মজীবন এই উপন্যাসটি। মাহবুব ব্যক্তিটির বাল্যকাল থেকে জীবনে ঘটা বিভিন্ন গ্রামীণ অভিজ্ঞতার বর্ণনায় পর্যাপ্ত নারীপুরুষের সম্পর্কের কথা রয়েছে; বালক মাহবুব একদা খুব ভোরে মোল্লাবাড়ির পুকুর ঘাটে নববিবাহিত নারীকে গোসল করতে দেখে কৌতূহলী হয়; সে তাদের কাজের মেয়ে কদবানকে একবার মেজ কাকার ছেলের (হাসান) সঙ্গে নগ্ন দেখে ফেলে; কৈশোরকালেই সে দুজন বয়স্ক পুরুষ দ্বারা যৌননিপীড়নের শিকার হতে গিয়েও বেঁচে যায়, একবার স্টিমার ভ্রমণে এবং আরেকবার এক অপরিচিত রেলকর্মীর দ্বারা, তার জীবনে আসে রওশন নামের এক মেয়ে যাকে সে একান্তে নিভৃতে নগ্ন দেখে এবং নিজেও তার সামনে নগ্ন হয়; বিভিন্ন ঘটনা ঘটতে ঘটতে মাহবুব বড় হয় এবং সে একজন ঢাকাবাসী সফল প্রকৌশলী হিসেবে আত্মপ্রকাশ করে যার ফিরোজা নামের স্ত্রী আছে এবং অর্চি নামের একজন উঠতি বয়সী কন্যা আছে; ফিরোজাকে মাহবুব ভালোবাসেনা কিন্তু তার সঙ্গে সংসার করে সামাজিক কারণে, তাদের বিয়ে হয়েছিলো অভিভাবক দ্বারা, মাহবুব বয়স্ক অবস্থায়ও অনন্যা নামের এক তরুণীর সঙ্গে বন্ধুত্ব করতে সক্ষম হয় এবং তার নিজের অফিসেরও এক নারীকর্মীর সঙ্গে যৌনক্রিয়ায় জড়িয়ে পড়ে।
ফেব্রুয়ারি ১৯৯৫ সালে (ফাল্গুন, ১৪০১ বঙ্গাব্দ) ঢাকার একুশে গ্রন্থমেলায় আগামী প্রকাশনী থেকে উপন্যাসটির প্রথম সংস্করণ প্রকাশিত হয়। আগামী প্রকাশনীর অধীনেই ১৯৯৫ থেকে ২০০৬ পর্যন্ত প্রথম প্রকাশের সাতটি মুদ্রণ সংস্করণ প্রকাশ হয়। ফেব্রুয়ারি ২০০৭ সালে উপন্যাসটির নবম, এবং নভেম্বর ২০০৮ সালে দশম সংস্করণ প্রকাশিত হয়। পরবর্তীতে ফেব্রুয়ারি ২০১১ সালে প্রকাশিত হয় উপন্যাসটির একাদশ এবং সর্বশেষ সংস্করণ।
বাংলাদেশের স্টেডিয়ামের তালিকা

বাংলাদেশের বিভিন্ন জেলায় নানান রকম খেলার প্রচলন আছে। নিম্নোক্ত জায়গাগুলো বাংলাদেশের বিভিন্ন জেলার খেলার মাঠ ও ক্রীড়া অনুষ্ঠানের ভেন্যু। যেগুলোতে সাধারণত ক্রিকেট এবং ফুটবল সহ মাঠভেদে অন্যান্য খেলা হয়ে থাকে।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের

ক্লোং-ছেন-রাব-'ব্যাম্স-পা-দ্রি-মেদ-'ওদ-জের () (১৩০৮-১৩৬৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত শিক্ষক ছিলেন। মধ্য তিব্বতে বৌদ্ধ শিক্ষার প্রসারের জন্য ত্সোং-খা-পা-ব্লো-ব্জাং-গ্রাগ্স-পা ও ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের সঙ্গে তাকে মঞ্জুশ্রীর অবতার বলে কল্পনা করা হয়।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের ১৩০৮ খ্রিষ্টাব্দের ১লা মার্চ মধ্য তিব্বতের গ্রা-ফু-স্তোদ-গ্রোন () নামক স্থানে জন্মগ্রহণ করেন। পাঁচ বছর বয়সে তিনি লেখাপড়া শুরু করেন এবং সাত বছর বয়সে তার পিতা তাকে র্ন্যিং-মা তন্ত্র সম্বন্ধে শিক্ষাদান শুরু করেন। বারো বছর বয়সে তিনি দীক্ষা নেন ও রাং-'ব্যুং-র্দো-র্জে নামক ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পার নিকট শিক্ষা লাভ করেন। এছাড়াও ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিনের নিকট সূত্রযান সম্বন্ধে শিক্ষালাভ করেন। উনিশ বছর বয়সে তিনি গ্সাং-ফু-নে'উ-থোগ () নামক ব্শাদ-গ্র্বা বা ধর্মীয় বিদ্যালয়ে ভর্তি হন। উনত্রিশ বছর বয়সে তিনি ও রাং-'ব্যুং-র্দো-র্জে রিগ-'দ্জিন-কু-মা-রা-রা-দ্জা নামক বিখ্যাত র্ন্যিং-মা পন্ডিতের নিকট দুই বছর ধরে অতিযোগ যানের স্ন্যিং-থিগ তত্ত্ব সম্বন্ধে শিক্ষালাভ করেন।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের অতিযোগ যানের ওপর সর্বাপেক্ষা গুরুত্বপূর্ণ রচয়িতাদের মধ্যে একজন। তিনি প্রায় ২৫০টি গ্রন্থ রচনা ও সম্পাদনা করেন। তার রচনাগুলির মধ্যে সর্বাপেক্ষা উল্লেখযোগ্য হল ম্দ্জোদ-ব্দুন, রাং-গ্রোল-স্কোর-গ্সুম, ঙ্গাল-গ্সো-স্কোর-গ্সুম, মুন-সেল-স্কোর-গ্সুম প্রভৃতি গ্রন্থগুলি। তিনি সর্বধর্ম মহাসন্ধি বোধিচিত্ত কুলয়রাজতন্ত্র গ্রন্থের ওপর ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য ছাড়াও স্ন্যিং-থিগ-য়া-ব্ঝি নামক গ্রন্থের ওপর টীকাভাষ্য রচনা করেন। এছাড়াও তিনি বি-মা-স্ন্যিং-থিগ ও ম্খা'-'গ্রো-স্ন্যিং-থিগ তত্ত্ব দুটিকে একত্র করে ক্লোং-ছেন-স্ন্যিং-থিগ নামক নতুন তত্ত্বের উদ্ভাবন করেন।
মানস জাতীয় উদ্যান

মানস জাতীয় উদ্যান () আসামের এক অন্যতম রাষ্ট্রীয় উদ্যান, ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান (World Heritage site), ব্যাঘ্র প্রকল্প সংরক্ষিত বনাঞ্চল (Project Tiger Reserve), হাতি সংরক্ষিত বনাঞ্চল (Elephant Reserve), তথা বায়োস্ফিয়ার রিজার্ভ (Biosphere Reserve)৷ এটি গুয়াহাটি থেকে প্রায় ১৭৬ কিলোমিটার নিকটে বরপেটা জেলার উত্তরাঞ্চলে, ভুটান পর্বতের পাদদেশে অবস্থিত। উত্তরে মানস নদী তথা ভুটান রাজ্য, দক্ষিণে বাঁহবাড়ি, পালসিগুরি এবং কাটাঝাড় গাঁও, পশ্চিমে সোণকোষ নদী থেকে পূর্বে ধনশিরি নদী পর্যন্ত এই রাষ্ট্রীয় উদ্যানটি বিস্তৃত। এই জাতীয় উদ্যান ভুটানের রয়েল মানস রাষ্ট্রীয় উদ্যানের সাথে সংলগ্ন হয়ে রয়েছে। মানস জাতীয় উদ্যান অধোক্রান্তীয় মণ্ডলের অন্তর্ভুক্ত এবং এর জলবায়ু ক্রান্তীয় ধরনের। এই জাতীয় উদ্যান অনেক বিপন্ন তথা লুপ্ত-প্রায় বন্যপ্রাণী যেমন (Pygmy Hog), সোনালী বানরের (Golden Langur) আদি বাসস্থান হিসাবে খ্যাত। বুনো মহিষের অন্যতম প্রধান আশ্রয়স্থল হিসাবেও মানস জাতীয় উদ্যানের খ্যাতি আছে।
ব্রহ্মপুত্র নদের উপনদী মানস এই উদ্যানের মাঝখানে দিয়ে বয়ে যাওয়ার জন্য উদ্যানটির নাম মানস রাষ্ট্রীয় উদ্যান হয়েছে। 
পূর্বে মানস উদ্যানকে সংরক্ষিত বনাঞ্চল হিসেবে গন্য করা হত। ১৯২৮ সনের ১ অক্টোবরে বন্যপ্রানী অভয়ারন্যের মর্যদা দেওয়া হয়। এই বনাঞ্চলটি গৌরিপুরের রাজা শিকার স্থল হিসেবেও ব্যবহার করিতেন। ১৯৭৩ সনে এখানে ব্যাঘ্র প্রকল্প আরম্ভ করা হয়। ১৯৮৫ সনে ইউনেসকো মানস রাষ্ট্রীয় উদ্যানকে বিশ্ব ঐতিহ্যবাহী স্থান হিসেবে ঘোষণা করে ও ১৯৯৫ সনে রাষ্ট্রীয় উদ্যানের মর্যদা প্রদান করা হয়।
ওরাং জাতীয় উদ্যান

ওরাং জাতীয় উদ্যান () (উচ্চারণ: ɒˈræŋ or ɒˈrɑ:ŋ), ব্রহ্মপুত্র নদের, আসামের দরং জেলা এবং শোণিতপুর জেলাতে অবস্থিত একটি রাষ্ট্ৰীয় উদ্যান। এর আয়তন প্ৰায় ৭৮.৮১ বৰ্গ কিলোমিটার। ১৯৮৫ সনে ওরাং অভয়ারণ্য এবং ১৯৯৯ সনের ১৩ এপ্ৰিলে রাষ্ট্ৰীয় উদ্যানরূপে স্বীকৃতি দেয়া হয়। কাজিরাঙা জাতীয় উদ্যানের সাথে লাগোয়া এবং একই ধরনের বনাঞ্চল তথা পৃথিবী বিখ্যাত একশিঙী গণ্ডারের বাসস্থান হওয়ায় বহু মানুষ ওরাং-কে ‘মিনি কাজিরাঙা’ বলে আখ্যা দিয়ে থাকে। এই রাষ্ট্ৰীয় উদ্যান জীববৈচিত্রের জন্য খু্বই বিখ্যাত। এখানে অনেক প্ৰজাতির উদ্ভিদ তথা জীবজন্তু দেখতে পাওয়া যায়। এগুলোর ভেতরে ভারতীয় গণ্ডার, বেঁটে শূকর, এশীয় হাতি, বুনো মহিষ, বেঙ্গল টাইগার ইত্যাদি প্রধান।
হুমায়ুন আজাদের প্রবচনগুচ্ছ

হুমায়ুন আজাদের প্রবচনগুচ্ছ বাংলাদেশি লেখক হুমায়ুন আজাদ রচিত প্রবচন সংকলন। ফেব্রুয়ারি ১৯৯২ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই সংকলনে সর্বমোট ২০০টি প্রবচন যুক্ত হয়েছে। আজাদ সংকলনটি হুমায়ুন আজাদ গুস্তাভ ফ্লোবের প্রবচনগুচ্ছের অনুকরণে এ গ্রন্থটি সংকলন প্রণয়ন করেন। লেখক এটি উৎসর্গ করেছেন অধ্যাপক কবির মজুমদারকে।